Σέρβοι του Μαυροβουνίου

Οι Σέρβοι του Μαυροβουνίου (σερβικά: Срби уРной Гори/Srbi u Crnoj Gori) ή Μαυροβούνιοι Σέρβοι αποτελούν τη δεύτερη μεγαλύτερη εθνικότητα στο Μαυροβούνιο (28,7% του πληθυσμού), μετά τους Μαυροβούνιους. Επιπλέον, το 0,64% του πληθυσμού υποστηρίζει ότι έχει διπλή εθνικότητα και ότι είναι δηλαδή Σερβο-Μαυροβούνιος ή Μαυροβουνιο-Σέρβος. Οι Σέρβοι είναι μια ιθαγενής πληθυσμιακή ομάδα που κατοικεί στο Παλαιό Μαυροβούνιο, την Παλαιά Ερζεγοβίνη, την Μπρντα, την Ράσκα, τον Κόλπο του Κότορ και τη Ζέτα.http://monstat.org/userfiles/file/popis2011/saopstenje/saopstenje(1).pdf

Γλώσσα
Η εθνική γλώσσα του Μαυροβουνίου ιστορικά και παραδοσιακά ονομάζεται σερβική.cf. Roland Sussex, Paul Cubberly, The Slavic Languages, Cambridge University Press, Cambridge 2006; esp. v. pp. 73: "Serbia had used Serbian as an official language since 1814, and Montenegro even earlier.". Σύμφωνα με τον γλωσσολόγο Πάβλε Ίβιτς, δύο διάλεκτοι της σερβικής γλώσσας ομιλούνται στο Μαυροβούνιο: η Διάλεκτος Ανατολικής Ερζεγοβίνης και η Διάλεκτος Ζέτας-Νοτίου Σαντζακίου. Η Διάλεκτος Ανατολικής Ερζεγοβίνης ομιλείται στο Μαυροβούνιο, τη Σερβία, τη Βοσνία και Ερζεγοβίνη και την Κροατία. Ωστόσο, η Διάλεκτος Ζέτας-Νοτίου Σαντζακίου θεωρείται από τους κρατικούς φορείς ως εθνικό πρότυπο.Financial Times (2007): Neil MacDonald, Montenegro’s ethnicity debate intensifies

Περίπου το 42,9% του πληθυσμού της χώρας μιλάει σερβικά ως τη μητρική του γλώσσα, συμπεριλαμβανομένου του 37% των όσων έχουν απογραφεί ως Μαυροβούνιοι. Η σερβική ήταν η μόνη επίσημη γλώσσα του Μαυροβουνίου μέχρι το 2007, ωστόσο η τότε κυβέρνηση αποφάσισε να χαρακτηρίσει ως μοναδική επίσημη γλώσσα του κράτους τη μαυροβουνιακή, ενώ η σερβική εντάχθηκε σε καθεστώς μειονοτικής γλώσσας.

Θρησκεία
Οι Σέρβοι ανήκουν στο σύνολό τους στη Σερβική Ορθόδοξη Εκκλησία, που αποτελεί τον ισχυρότερο θρησκευτικό θεσμό του Μαυροβουνίου (με συνολικά 460.383 πιστούς, 74% του συνολικού πληθυσμού). Ένας από τους μεγαλύτερους τόπους λατρείας στη χώρα είναι ο Καθεδρικός Ναός της Ανάστασης του Χριστού στην Ποντγκόριτσα.http://www.adrialine.me/_en/cathedral_podgorica.htmlhttps://www.lonelyplanet.com/montenegro/podgorica/attractions/cathedral-of-christ-s-resurrection/a/poi-sig/1265595/360160

Το μέλλον της Σερβικής Ορθόδοξης Εκκλησίας στο Μαυροβούνιο έχει απειληθεί από τη νεοσυσταθείσα Ορθόδοξη Εκκλησία του Μαυροβουνίου, η οποία διεκδικεί τις σερβικές ορθόδοξες εκκλησίες στο Μαυροβούνιο και υποστηρίζεται από ένα μικρό ποσοστό Ορθοδόξων Χριστιανών στη χώρα.https://www.britannica.com/topic/Serbian-Orthodox-Church Η κυβέρνηση έχει αναγνωρίσει την Εκκλησία, εντούτοις καμία από τις Ανατολικές Ορθόδοξες Εκκλησίες δεν έχει πράξει κάτι ανάλογο και την θεωρεί σχισματική. Αρχηγός της είναι ο αμφιλεγόμενος Μίρας Ντέντιτς, πρώην Σέρβος Ορθόδοξος κληρικός. Ο Ντέντιτς καθαιρέθηκε από τη Σερβική Ορθόδοξη Εκκλησία μετά τη διάπραξη μοιχείας, ενώ το 1997 αφορίστηκε από την Ιερά Σύνοδο του Οικουμενικού Πατριαρχείου Κωνσταντινουπόλεως.https://engnews24h.com/miras-dedeic-says-from-zagreb-serbs-are-a-disruptive-factor-in-the-balkans-and-should-be-brought-down-to-earth-because-there-is-no-longer-a-big-serbia/https://www.esiweb.org/pdf/montenegro%20-%20conflict%20in%20montenegrin%20orthodoxy%20-%20reaction%20by%20tihomir%20popovic.pdfhttp://orthochristian.com/67315.htmlhttp://www.montenet.org/religion/moc_rest.htm

Παραπομπές

Κατηγορία:Σέρβοι
Κατηγορία:Κοινωνία του Μαυροβουνίου